***Πρώτη εβδομάδα λειτουργίας του σχολείου.***

Για την 1η εβδομάδα λειτουργίας των σχολείων μετά τις διακοπές των Χριστουγέννων δηλ. από Δευτέρα 10 Ιανουαρίου 2022 έως Παρασκευή 14 Ιανουαρίου 2022 θα διενεργηθούν 3 self – test ως εξής:

* Κυριακή 9/1/2022 απόγευμα ή Δευτέρα 10/1/2022 πρωί. (Οι μαθητές πρέπει να προσκομίσουν τη Σχολική Κάρτα τη Δευτέρα 10/1/2022 στο σχολείο).
* Δευτέρα 10 /1/2022 απόγευμα ή Τρίτη 11/1/2022 πρωί. ( Οι μαθητές πρέπει να προσκομίσουν τη Σχολική Κάρτα την Τρίτη 11/1/2022 στο σχολείο).
* Πέμπτη 13 /1/2022 απόγευμα ή Παρασκευή 14/1/2022 πρωί. ( Οι μαθητές πρέπει να προσκομίσουν τη Σχολική Κάρτα την Παρασκευή 14/1/2022 στο σχολείο).

Η δήλωση και το αποτέλεσμα του self – test πρέπει να καταχωρίζεται στη πλατφόρμα edupass.gov.gr από την οποία εκδίδεται και η Σχολική Κάρτα για COVID-19.

Σε περίπτωση αδυναμίας εκτύπωσης της σχολικής κάρτας COVID – 19 θετικού ή αρνητικού αποτελέσματος, αυτή μπορεί να συμπληρωθεί και να υπογραφεί χειρόγραφα από τους γονείς/κηδεμόνες των μαθητών/τριών γράφοντας υποχρεωτικά και τον κωδικό ασφαλείας της Σχολικής Κάρτας. Σε αντίθεση περίπτωση μαθητής/τρια που δεν θα προσκομίσει τη Σχολική Κάρτα δεν θα γίνεται δεκτός θα αποχωρεί από την σχολική αίθουσα θα λαμβάνει απουσία και θα απομακρύνεται από τη σχολική μονάδα.

Από τις 17 Ιανουαρίου οι μαθητές θα κάνουν 2 self- test την εβδομάδα . Δευτέρα απόγευμα ή Τρίτη πρωί και Πέμπτη απόγευμα ή Παρασκευή πρωί.

Ο διαγνωστικός έλεγχος για τον COVID-19 μέ self- test είναι υποχρεωτικός για όλους τους μαθητές/τριες, εμβολιασμένους και μη.

***Εμφάνιση κρούσματος σε τμήμα του σχολείου.***

Σε περίπτωση κρούσματος στην τάξη, όλοι οι ανεμβολίαστοι μαθητές θα κάνουν δωρεάν test , κάθε μέρα, για 5 ημέρες. Συγκεκριμένα, θα κάνουν δύο rabit και ένα self - test σε διάστημα πέντε ημερών, επιπλέον των δύο σταθερών self - test την εβδομάδα, άρα 5 τεστ σε 5 ημέρες. Οι εμβολιασμένοι μαθητές θα κάνουν σύνολο 3 δωρεάν self - test την εβδομάδα.

***Μάσκες, διαλείμματα.***

Παραμένει υποχρεωτική η χρήση μάσκας σε εσωτερικούς και εξωτερικούς χώρους, τα διαφορετικά διαλείμματα για ομάδες μαθητών/τριών,καθώς και η αναστολή των εκδρομών.

***Αναστολή λειτουργίας σχολικού τμήματος.***

Η λειτουργία τμήματος της σχολικής μονάδας αναστέλλεται μόνο όταν ο αριθμός των επιβεβαιωμένων κρουσμάτων υπερβαίνει τον αριθμό που αντιστοιχεί στο πενήντα τοις εκατό (50%) συν ένα (1) του συνόλου των μαθητών/τριών που φοιτούν στο συγκεκριμένο τμήμα της σχολικής μονάδας. Στην περίπτωση αυτή θα γίνεται τηλεκπαίδευση στους μαθητές/τριες του τμήματος.

***Μαθητής/τρια που διαγνωστεί θετικός σε COVID-19.***

Αν ένας μαθητής διαγνωστεί θετικός στον COVID-19, τότε θα μπαίνει σε απομόνωση  για 5 ημέρες τουλάχιστον. Η απομόνωση θα διακόπτεται μετά από 5 ημέρες:

* εφόσον δεν υπάρχουν συμπτώματα, ή τα συμπτώματα μετά το πενθήμερο – προεξάρχοντος του πυρετού – υποχωρούν, και
* με αρνητικό self-test. Εάν ο πυρετός συνεχίζει ή υπάρχει θετικό self ή rabit -test, η απομόνωση θα παρατείνεται.

***Μαθητές/τριες σε περίπτωση στενής επαφής με κρούσμα επιβεβαιωμένου περιστατικού COVID-19 εκτός σχολείου (π.χ., υπάρχει κρούσμα στο σπίτι.***

Σε περίπτωση που μαθητές είναι στενές επαφές κρούσματος COVID-19 εκτός σχολείου:

* Αν πρόκειται για εμβολιασμένους μαθητές, τότε θα προσέρχονται στο σχολείο κανονικά και θα κάνουν 3 self - test τις ημέρες: 0 - 1η, 3η και 5η -7η. Ως ημέρα 0 υπολογίζεται η ημέρα της τελευταίας επαφής με επιβεβαιωμένο κρούσμα.
* Αν πρόκειται για μη εμβολιασμένους μαθητές, τότε παραμένουν σε απομόνωση για 5 ημέρες, και διενεργούν self - test την 5η ημέρα μετά από την έκθεση με επιβεβαιωμένο κρούσμα .

***ΑνεμβολίαστοΙ μαθητές/τριες που έχουν νοσήσει.***

Οι ανεμβολίαστοι μαθητές που έχουν νοσήσει εντός του τελευταίου τριμήνου έχουν το ίδιο καθεστώς με τους εμβολιασμένους μαθητές.